section_heading: Austro-Ugarska
paragraph_text: Godine 1909., koncem siječnja, Stjepan i Marija odlaze na put u Rusiju.<ref name="M. Radić">''Spomenica braće Radić. Stjepan Radić.'', (izabrao i obradio inž. Franjo Gaži), naklada: prof. Stjepan Radić, Zagreb, 1990., Marija ud. Radić, Uspomene i sjećanja na mog nezaboravnog supruga Stjepana Radića, I knjiga, str. 16. Išli su prvo u Prag gdje kod jedne Marijine kolegice učiteljice ostavljaju djecu na čuvanje a potom u Sankt Peterburg, gdje su išli na poziv ruskoga generala Volodimirova, koji im uzvraća gostoprimstvo pruženo kada je bio njihov gost u Zagrebu.<ref name="M. Radić"/> U Sankt Peterburgu boravili su dva mjeseca a Radić je održao i jedno predavanje u Moskvi o prilikama u Hrvatskoj.<ref name="M. Radić"/> Nakon toga vratili su se u Hrvatsku putem Varšave i Praga.